Қарағанды қаласы № 81 жалпы білім беретін орта мектептің бастауыш сынып мұғалімі Кипшакбаева Шолпан Сатыбалдиновна

Тақырыбы: Бастауыш сынып оқушыларын патриоттыққа тәрбиелеу.

Білім негізі бастауыштан басталады. Бастауыш сынып оқушыларын айналадағы дүниемен белсенді әріптестік тәрбие түрлеріне бай сезім қарым -қатынас дайындау;өзін қоршаған және өмір сүрген жаңа табиғи әлеуметтік ортаны тануға, сүюге,қорғауға, өзін ұстай білуге үйрету болып табылады. Басты назар аударатын мәселелердің бірі - патриотизм. Қазақстан Республикасының « Білім туралы» заңында азаматтық пен патриотизмге, өз Отаны-Қазақстан Республикасына сүйіспешілікке, мемлекеттік рәміздерін құрметтеуге, халық дәстүрін қастерлеуге тәрбиелеу мемлекеттің білім саясатының басым ұстанымы екендігін атап көрсетіп отыр. Отансүйгіштік тәрбиесі проблемасын зерттеумен біздің Қазақстандық бірқатар ғалымдар айналысады. Ұлттық дәстүрлер мен отансүйгіштік тәрбие, әскери патриоттық, интернационалдық, ерлік тәрбиесі мәселелерін Қ.Жарықбаев,К.Кұнантаева, С. Ешімханов,С Қалиев,Д.Құсайынова т.б. қарастырады.Бастауыш сынып оқушыларын шығармашылыққа баулу процесін ұйымдастыру арқылы патриоттық тәрбие беру мәселелерін әдіскер ғалымдар С.Жиенбаев,Ғ.Бегалиев,Ә. Қоңыратбаев, зерттеуші ғалымдар Т.Әбдікәрімова,Ғ. Сүлейменов,К. Бозжанова, Х.Арғынов,С. Рахметова Б.Т.Қабатай өз еңбектерінде қарастырған болатын. Патриотизм патриоттық тәрбие құндылықтары арқылы жүзеге асатыны белгілі. Бастауыш сынып оқушылары оқу сабағы,тәрбие сағаттары,сыныптан, мектептен тыс жұмыстар арқылы танымдық, тәрбиелік әрекеттерін қалыптастырады. Оқу адамдардың жеке басы танымының ерекше түрі. Оқи жүріп оқушылар өздерін қоршаған дүниені, елін,жерін, мәдениетін ,тілін таниды. Өмір ағымы талап етіп отырған жаңа қоғамға лайықты саналы,білімді ,жетілген жеке тұлғаны дайындау бүгінгі мектеп алдында тұрған негізгі міндет. Сондықтан мектептің бастауышта оқыту сатысындағы оқу тәрбие жұмыстарын жан- жақты толықтырып,халықтық тәлім- тәрбиенің озық үлгілерін сабақтастырып, бойына еліне, жеріне деген сүйіспеншілік сезімі дамыған азамат тәрбиелеу бүгінгі күн талабының негізгі мәселелерінің бірі.

Отаншылдыққа , туған жерін қорғауға мектептің тәрбиелік жұмыстарының аса маңызды бөлігін құрайтындықтан өмірде болып жатқан бетбұрыстар қоғамдағы саяси көзқарастар әлеуметтік экономикалық өзгерістер еліміздің тарихына ұрпақтан ұрпаққа жалғасқан салт- дәстүріне құрметпен қараумен қатар оны бүгінгі ұрпақ тәрбиесіне пайдалануға жол ашып отыр.

“ Қазақстан 2030“ бағдарламасына қатысты Елбасы Н.Ә .Назарбаев :“ Оқушыларды Қазақстандық патриотизмге шығармашылық жағынан дамыған жеке тұлға ретінде тәрбиелеу қажет. Бүгіннен бастап ұлттық мінез- құлық , биік талғампаздық, тәкапппарлық, тектілік , білімділік, биік талғам, ұлттық намыс қасиетін сіңіріп қалыптасуымыз керек.” делінген. Отан сүю, патриотизм деген ұғымдар мектепке, үйге, жақынына, туған қаласына,ауылына деген сүйіспеншіліктен басталады.Әрбір халық ел мен жер қадірін, ата- баба дәстүрін ұрпағының құлағына құюға тырысады. Бұл тұрғыда қазақ халқының жаңа туған нәрестені бесікке салып, шілдехана тойынан бастау алып,тұсау кесу, қыз ұзату, үйлену тойы, тіпті адамды соңғы сапарға шығарып салу секілді сан қилы ырымдар мен кәделерге толы салт -дәстүрдің маңызы ерекше. Ұрпақты ата салтымызбен ұлтжанды етіп тәрбиелеу ұстаздар қауымына үлкен талап қоюда. Себебі бала мектеп табалдырығынан көрсем,білсем деген алып ұшпа құмарлық сезіммен келеді. Осы сәтті ұтымды пайдаланып,білімді ұлттық тәрбиемен ұштастыра білген мұғалім ғана жемісті жетістіктерге қол жеткізеді. Жас ұрпақты халқымыздың әдет- ғұрып, салт- санасымен сусындату ел ертеңін ойлайтын саналы азамат қалыптастырудың бірден- бір кепілі. Мектепке келген баланың отбасында бойына сіңірген мейірімділік, сүйіспеншілік, бауырмалдық секілді қасиеттерін одан әрі шыңдап,соның негізі патриоттық сезімді аша білу үшін әр мұғалім жүйе бойынша белгіленген іс шараларды аса шеберлікпен үйлестіріп жүргізуі тиіс.

Бастауыш сыныпта Отан туралы ұғым тілі, діні туралы,,қазақ тарихы , мәдениеті, елдің жырын жырлайтын жыршылары мен сазгерлері,әдет-ғұрып, салт-дәстүрін туған-туыстарын сыйлау қазақ батырлары, сөзге шешен, ел ішіндегі көсем адамдардарды білу арқылы қалыптасқан. Мысалы:Абылай,Алпамыс,Ағыбай,Махамбет,Амангелді,Қабанбай, Наурызбай,Бөгенбай, Сырым,Райымбек сынды батырларымыздың ерлік істері арқылы оқушылардың бойына патриоттық тәрбие сіңіре білу керек.Біздің еліміз ғасырлар бойы өзінің отанын қорғай білетін ұрпақ тәрбиелеп отырған.Бүгінгі қоғам алдында тұрған ең маңызды мәселе өз Отанын жаудан қорғай алатын, қастерлей білетін ұрпақ тәрбиелеу.Бастауыш сыныпта әр пән арқылы оқушыға патриоттық тәрбие беру жолдарын қарастыру мақсатында көлтеген жұмыстар жүргізілуде. Егемендігімізді алғаннан бері білім мен тәрбие пролцесінде күрделі өзгерістер еніп,оқулықтар мазмұны қайта қаралып, жаңа тұрғыда толықтырылып жазылды. Оқу бағдарламаларын, оқулықтарды оқу әдістеме құралдарын зерделеп қарасақ : ана тілі ,қазақ тілі ,дүниетану, еңбекке баулу,сабақтарында халықтық педегогиканы негізге ала отырып, патриоттық тәрбие беру жағына көбірек көңіл бөлінген.Әсіресе ана тілі пәнін оқыта отырып Отан туралы ұғым, туған жер, атамекен туралы ұғым халқының төл тарихын, өнерін, әдебиетін біле отырып қалыптаспақ. Отансүйгіштік тәрбиенің мақсаты : оқушыда өз Отанына деген сүйіспеншілік сезімін оятып, оған адал қызмет жасауға оны қорғауға баулу, туған ел тарихы,өз халқының мәдени мұрасын,салттары мен дәстүрлерін қастерлеу қатынасын қалыптастыру.

Халқымыздың әдебиеті мен тіл өнері бабамыздың бізге қалдырған бай мұрасы ана тілімен Отан деген ұғымдар бір- бірінен ажыратуға келмейтін түсініктер.

Ана тілінің бүгінгі мен болашағына немқұрайлы қарайтын адамдар өз Отанының мүддесіне де дәл солай салғырт қарайды. Елін сүйген адам сол елдің салт санасын мәдени мұрасын қастерлеп ,өнеге тұтуы тиіс. Абылай бабамыздан бастап кешегі желтоқсанға дейін азаттық үшін алысып,ұлы тұлғалардың ел тәуелсідігі жолындағы ерлік істерін ұғындыру мақсатында тәрбиелеу қажет.

Еліміз тәуелсіздікке қол жеткізгеннен бері балалардың бойындағы отандық сезімді жастайынан қалыптастыру мәселесі күрделене түсті. Сондықтан «Қазақстан Республикасының жастарына үздіксіз тәлім тәрбие беру тұжырымдамасында» тәрбиенің негігі мақсаты дені сау ,ұлттық сана сезімі оянған , иманды, ақылды, парасатты,рухани ояу, дәрежесі биік , ар ожданы мол ,еңбекқор ,іскер, талғамы жоғары және бойында тағы да басқа ізгі қасиеттері бар азаматтарды тәрбиелеу деп белгіленген. Қазақ халқы ,яғни біздің ата бабаларымыз тәрбиенің негізгі мақсаты сегіз қырлы бір сырлы, жетілген адамды тәрбиелеу деп санаған. Отанын адамның өзі тануы тиіс. Оны жете біліп, қадір қасиетін ұққанда тарихын ,өткен жолын, қыйындық мехнаттарын, рухын, тар жол,тайғақ кешулерін көз алдынан өткізіп, жанымен сезе білгенде елдің басын біріктірген жат жұрттардан жерін ,суын,даласын,тауын қанын төгіп, қайсарлықпен қорғап алған ерліктерін сезіп білгенде ғана соған деген мақтаныш сезімі оянады. Жалпы кез келген адам іс әрекеттерінде немесе басқа жағдайларда ерлік істерге бару үшін алдымен рухани жағынан дайын болуы керек.

Бауыжан Момышұлы балаларға айтқан тілегінде : «Отан сүйер ұлан болыңдар! Өз Отаныңа лайықты азамат болыңдар !» деген болатын. Сондықтан , өз Отанын ымызды сүйіп, құрметтей, қорғай білейік!

Пайдаланған әдебиеттердің тізімі:

Н.Ә. Назарбаев Қазақстан болашағы қоғамның идеалық бірлігінде. Алматы.Қазақстан, 1993 жыл

Н.Ә.Назарбаев « Қазақстан 2030»

Қ.Б.Жарықбаев Психология Алматы «Білім » 1993 жыл

В.А. Сухомлинский Балаға жүрек жылуы Алматы 1961 жыл

К.Байділдина Педагогикалық тәрбие бастауы.Бастауыш мектеп.1986 жыл №9

Ә.Табылдиев«Қазақ этнопедагогикасының оқыту әдістемесі» Алматы,2004 жыл

Г. Белгібаева «Педагогикалық тәрбие беруде ауыз әдебиетінің атқаратын рөлі» Бастауыш мектеп 2005 жыл №8

Қ.Тоқсанбай Ана тілі аспандайтын жыл. 2007 жыл